
Dunaújvárosi partvédelem

A dunaújvárosi partvédelemi művet az 1964-ben bekövetkezett löszfal leomlása után alakították ki. A katasztrófa egy 1300 méter hosszú és 300 méter széles területet érintett és veszélybe sodorta az alig tíz éve épülő ipari nagyvárost és az akkor újonnan megnyitott vasművet.
A védelem kialapítása két ütemben zajlott. Az első ütem során a város fizikai megtámasztására került sor, a majdnem ötven méter magas löszfal lépcsőzetes tereprendezésével, valamint vezetőmű kialakításával.
Második ütem során a talaj víztelenítése történt meg. Dolgozatomban a három alkalmazott víztelenítési módszert mutatom be részletesen. Ezek a tárórendszer, víztelenítő aknák és a forrásfoglalásokkal kombinált szárító völgyeletek.
A város látképét meghatározó vonalas létesítményen ligetes kiültetésű parkot hoztak létre. A fenntartásáért a Partvédelem Kft felel. A Dunapart nem csak zöldfelületi értékével emeli a város színvonalát, hanem kiváló kilátás nyílik róla az Alföldre.



